Všeobecne záväzné nariadenie 
Obce Vieska nad Žitavou  
č. 5/2016,
ktorým sa mení a dopĺňa Všeobecne záväzné nariadenie č. 2/2016 o nakladaní s komunálnymi odpadmi a drobnými stavebnými odpadmi 
na území obce Vieska nad Žitavou

Obecné zastupiteľstvo  obce Vieska  nad Žitavou na základe ustanovenia § 6 ods. 1   zákona SNR  č. 369/1990 Zb. o obecnom zriadení v znení neskorších predpisov a ustanovenia § 81 ods. 8 zákona č. 79/2015 Z. z. o odpadoch a o zmene a doplnení niektorých zákonov  (ďalej len „zákon o odpadoch“)  sa  u z n i e s l o   na vydaní   tohto  všeobecne záväzného nariadenia.

Článok I.
	Všeobecne záväzné nariadenie obce Vieska nad Žitavou č. 2/2016 o nakladaní s komunálnymi odpadmi a drobnými stavebnými odpadmi na území obce Vieska nad Žitavou   sa mení a dopĺňa takto:

(1) V § 6a sa mení a dopĺňa ods. 1, ktorý znie:
1. Na zber zmesového komunálneho odpadu sú určené zberné nádoby vo veľkostiach 110 l, 120 l, 240 l a 1100 l kontajnery.

(2) V § 9 sa vkladá nový ods.  2, ktorý znie:
2. Triedený zber odpadov z obalov sa uskutočňuje zbieraním do plastových vriec – plastové obaly spolu s tetrapakovými obalmi a kovovými obalmi. Zber sa vykonáva po domácnostiach. Vývoz sa uskutočňuje 1x mesačne.

      Doterajší ods. 2 sa označuje ako ods. 3.

Článok II.
Záverečné ustanovenia

1. Na tomto všeobecne záväznom nariadení sa uznieslo Obecné zastupiteľstvo vo Vieske nad Žitavou na svojom zasadnutí dňa  5.12.2016  uznesením č. 109/2016.
2. Všeobecne záväzné nariadenie Obce Vieska nad Žitavou č. 5/2016, ktorým sa  mení  a dopĺňa Všeobecne záväzné nariadenie č. 2/2016 o nakladaní s komunálnymi odpadmi a drobnými stavebnými  odpadmi  na území  obce Vieska nad Žitavou  nadobúda účinnosť 15. dňom od vyvesenia na úradnej tabuli obce. 

